Като концептуален артист,
непрекъснато търся творчески начини за запалване на провокиращи разговори.
Правя това чрез рисуване, скулптура, видео и представления.
Но независимо от формата,
два от любимите ми материали са история и диалози.
През 2007 г. създадох "Лотос",
седем метра и половина в диаметър,
600 паунда (приблизително 273 кг.) стъкло, изображение на цвета на лотос.
В будизма лотосът е символ за трансцедентност
и чистота на ума и духа.
Но погледнат по-отблизо, лотоса
разкрива, че всяко венчелистче е напречно сечение на кораб за роби.
Тази емблематична диаграма е взета от британския наръчник за поробване
и по-късно е изпозлвана от аболиционисти да покаже жестокостите на робството.
В Америка не обичаме да говорим за робството,
нито пък да гледаме на него като глобална индустрия.
Но с използването на този будиски
символ, се надявам да се обединим и превъзмогнем
историята и травмата на "черна" Америка
и да окуражим дискусии за общото ни минало.
За да създадем "Лотос", ние издълбахме над 6 000 фигури.
И това по-късно доведе до поръчка от Ню Йорк за създаване
на 28-футова (8,5 м) версия от стомана
като постоянен монтаж на Ийгъл Академия за млади хора,
училище за чернокожи и латино студенти,
двете групи са най-засегнати от тази история.
Същите две групи са още по-засегнати от по-скорошен феномен,
но позволете ми да се отлоня.
Колекционирам дървени африкански фигури
от туристически магазини и битпазари по целия свят.
Автентичността и произхода им е спорен,
но хората вярват, че те са пропити със сила
или дори магия.
Едва на скоро осъзнах как да ги използвам в моята работа.
(Изстрели)
От 2012 г., светът е свидетел на убийството на Трейвън Мартин,
Майкъл Браун, Ерик Гарнър, Сандра Бланд, Тамир Райс
и буквално безброй други невъоръжени черни граждани
в ръцете на полицията,
които често остават без никакво наказание.
С оглед на тези жертви
и няколкото пъти когато дори и аз,
професор от престижен университет, спазващ закона,
съм бил тормозен и целенасочено съм бил на мушка от полицията,
аз създадох тази творба просто озаглавено "БАМ".
Важно беше да заличим самоличността на всяка една от тези фигура,
за да изглеждат всички еднакви и по-лесни за пренебрегване.
За да напрвя това, ги потопих в гъст, кафяв
восък, преди да ги занеса на стрелбището,
където ги претворих с помощта на куршуми.
И това беше забавно,
да си играя с големи пушки и високоскоростни камери.
Но уважението ми към фигурите ме спря от действителното дърпане на спусъка,
някак си се чуствах така, сякаш стрелям по себе си.
В крайна сметка, моя оператор, Раул възпроизведе изстрелите.
След това взех фрагменти от тях
и създадох отливки и ги поставих във восък,
и най-накрая в бронз, подобно на изображението, което виждате тук,
което носи белезите на насилствено създаване,
като бойни рани или белези.
Когато показах тази творба наскоро в Маями, една
жена ми каза, че тя е почуствала всеки изтрел в душата си.
Но тя също смята, че тези произведения на изкуството
увековечават паметта на жертвите,
както и на други жертви на расово насилие в цялата история на САЩ.
Но "Лотос" и "БАМ" са по-големи от историята ни.
При показването им в Берлин миналата
година, студент по философия ме попита какво подтиква тези убийства.
Аз му показах снимка на линч върху пощенска марка
от началото на 1900
и му напомних, че тези убийства продължават повече от 500 години.
Но само чрез въпроси като неговия
и по-дълбокомислени диалози за историята и расизма
можем да се развиваме като личности и като общество.
Надявам се, че моето произведение създава безопасно място
за този тип честен обмен
и възможност на хората да се свързват един с друг
в истински и необходими разговори.
Благодаря ви.
(Аплодисменти)